
Z A P I S N I K

11. sjednice Vijeća Mjesnog odbora „Bruno Bušić“, 25.4.2022. s početkom u 18:00 sati u prostorijama Mjesnog odbora „Bruno Bušić“,


NAZOČNI ČLANOVI VIJEĆA:

1. Sandra Tomljenović
2. Ivan Romštajn
3. Mirjana Grubišić
4. Iva Ramljak
5. Borna Smrk
6. Marinko Blažević


Predsjedava Sandra Tomljenović, predsjednica Vijeća.
Predsjednica konstatira da je nazočno 6 članova Vijeća, te otvara 11. sjednicu Vijeća Mjesnog odbora.
Predsjednica predlaže verifikaciju zapisnika 10. sjednice koji su članovi Vijeća dobili e-poštom.
Vijeće prihvaća tekst Zapisnika 10. sjednice Vijeća održane 16.3.2022. jednoglasno bez nadopuna i ispravaka.
Predsjednica predlaže dnevni red kojeg su svi prisutni vijećnici primili e-mailom i pita ima li tko kakvih dodatnih prijedloga.
Prijedloga nema i konstatira se da Vijeće jednoglasno usvaja sljedeći




D N E V N I   R E D

1. Aktualna komunalna problematika
2. Izvještaj o poduzetim aktivnostima
3. Korištenje prostora MS “B. Bušić”
4. Izvješća, pitanja i prijedlozi




Ad 1. Aktualna komunalna problematika.

Predsjednica informira vijećnike o nekoliko zahtjeva koje VMO zaprimilo putem email vezano uz rješavanje komunalne problematike. 

Stranka V.A.  traži zamjenu uspornika kod osnovne škole „Dobriše Cesarića“ u ulici K.Š. Gjalskog s uspornicima koji idu preko cijelog pješačkog prijelaza te u Vidrićevoj ulici.
[bookmark: _gjdgxs]
Predsjednica otvara raspravu. U raspravi sudjeluju svi prisutni članovi Vijeća.
Nakon rasprave i provedenog glasovanja utvrđuje se da Vijeće jednoglasno donosi 



Z a k l j u č a k
o rješavanju prometne problematike


[bookmark: _Hlk102989417]Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da od nadležnog gradskog tijela zatraži da

· izvrši očevid i pokrene postupak za donošenje rješenja o zamjeni postojećih i postavljanju novih modularnih izbočina za smirivanje prometa novim uspornicima tzv. „uzdignutim plohama“ s iscrtanim pješačkim prijelazima, na dvjema  lokacijama,  u Ulici K. Š. Đalskoga:
· kod dječjeg parka
· kod OŠ „Dobriše Cesarića“ 
· kod DV Cvrčak 
              te u Ulici Vladimira Vidrića kod kućnog broja 23.

· [bookmark: _Hlk102989684]o poduzetom izvijesti ovo Vijeće.


[bookmark: _GoBack]
Vijeće Mjesnog odbora „Bruno Bušić“ prihvaća zahtjev za postavljanje zamjenskih uspornika koji idu preko cijele zebre na tri mjesta u ulici K. Š. Gjalski, na pješačkom prijelazima kod dječjeg parka, škole i vrtića te na pješačkom prijelazu u ulici Vladimira Vidrića kod kućnog broja 23.
Također Vijeće predlaže postavljanje kamera za nadzor prometa zbog višegodišnjeg problema nepropisnog zaustavljanja i parkiranja ispred škole od strane roditelje koji djecu dovode u školu zbog čega se ugrožava sigurnost djece.

Stranka Ž.F. obavještava Vijeće o problematici parkiranja u Jakšićevoj ulici od kućnog broja 39 do 67. Zbog nedovoljnog broja parkirnih mjesta stanovnici se parkiraju nepropisno na nogostupu i ometaju prolaz čistoće i hitne kao i stanara Jakšićeve. 
Predsjednica otvara raspravu. U raspravi sudjeluju svi prisutni članovi Vijeća. 
Nakon rasprave Vijeće jednoglasno donosi









[bookmark: _Hlk102989775]Z a k l j u č a k
o rješavanju prometne problematike


· Vijeće Mjesnog odbora „Bruno Bušić“ ne podržava zahtjev stranke Ž. F. za  ukidanjem zabrane parkiranja u Ulici K. Š. Gjalskoga

· Vijeće zaključuje da u ovom trenutku nije moguće udovoljiti zahtjevu stranke te poduzeti radnje za rješavanje navedenih problema. Prijedlog stranke, da se u Ulici K. Š. Gjalski omogući parkiranje, nije prihvatljivo rješenje ove problematike obzirom da nije moguće osigurati propisno parkiranje i dvosmjerno kretanje prometa u ulici koja je jedna od dvije glavne ulice kojima se ulazi i izlazi iz kvarta. Probleme vezane uz nedostatak parkirnih mjesta na području MO Bruno Bušić nije moguće riješiti u kratkom roku. 


Član Vijeća MO Marinko Blažević informira Vijeće o problematici neadekvatnog održavanja školske ograde. Zbog neodržavanja ograda je obrasla travom, a razina zemlje na nekim dijelovima se podigla do same ograde zbog čega dolazi do propadanja ograde. Također, vijećnik Blažević predlaže postavljanje prometnih kamera ispred škole kako bi se riješio dugogodišnji problem nepropisnog zaustavljanja roditelja na, ispred i iza zebre kod ulaza u školu. Navedenim problem škola je pokušavala riješiti na različite načine obzirom da se takvim ponašanjem ugrožava sigurnost djece u prometu.
Vijeća MO traži da se uputi zahtjev Zrinjevcu, koji je postavljao ogradu, da provede u sklopu redovnog održavanja uređenje ograde na način da posječe travu i ukloni višak zemlje kako bi između tla i ograde bilo barem 5 cm.


Predsjednica otvara raspravu. U raspravi sudjeluju svi prisutni članovi Vijeća.
Nakon rasprave i provedenog glasovanja utvrđuje se da Vijeće jednoglasno donosi 





Z a k l j u č a k
o rješavanju komunalne problematike


Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da od Zagrebačkog holdinga – Podružnice Zrinjevac zatraži da

· izvrši niveliranje tla (iskapanje i uklanjanje viška zemlje) ispod ograde oko OŠ Dobriše Cesarića kako ograda ne bi doticala tlo te čišćenje i košnju zelene površine dužinom cijele ograde 

· navedenu površinu uvrsti u program redovitog održavanja i košnje,

· o poduzetom izvijesti ovo Vijeće.


Zaključak 
o rješavanju prometne problematike

Vijeće Mjesnog odbora „Bruno Bušić“predlaže Vijeću Gradske četvrti Peščenica-Žitnjak da od nadležnog gradskog ureda zatraži da
 
1. izvrši očevid i pokrene postupak za donošenje rješenja o postavljanju nadzornih kamera na javnoprometnoj površini ispred Osnovne škole „Dobriše Cesarića“ u Ulici Ksavera Šandora Gjalskog 29, kako bi se riješio dugogodišnji problem nepropisnog zaustavljanja automobila roditelja ispred i iza zebre pred ulazom u školu u vrijeme početka i kraja nastave kada se stvaraju najveće gužve što predstavlja svakodnevnu opasnost za djecu koja prelaze cestu 


1. o poduzetom izvijesti ovo Vijeće.



Vijeće se osvrnulo na problematiku križanja K.Š Gjalskog/Zapoljske s Borongajskom. Zeleno svjetlo kako za pješake tako i za vozila u smjeru kretanja iz Zapoljske i prema Gjalskom i obratno traje prekratko, pješak normalnim hodom ne može preči cestu za vrijeme trajanja zelenog svjetla, zeleno svjetlo za automobile traje da u biti mogu proći tri automobila. Također nakon što se upali crveno svjetlo na Borongajskoj praktički odmah se pali zeleno na K.Š Gjalskog/Zapoljskoj što bi mogao biti razlog učestalim nesrećama na križanju. Automobili na Borongajskoj često prolaze kroz crveno, a kako nema dovoljnog vremenskog razmaka između paljenja crvenog na Borongajskoj i paljenja zelenog na K.Š Gjalskom/Zapoljskoj dovodi u pitanje sigurnost križanja.
 
Predsjednica otvara raspravu. U raspravi sudjeluju svi prisutni članovi Vijeća.
Nakon rasprave i provedenog glasovanja utvrđuje se da Vijeće jednoglasno donosi 


Zaključak 
o rješavanju prometne problematike


Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da od nadležnog gradskog tijela zatraži da 

· izvrši očevid i pokrene postupak promjene prometne signalizacije/semaforizacije na križanju Ulica K. Š. Gjalskog – Zapoljska ulica – Borongajska cesta na način:

a) da se zeleno svijetlo na semaforu iz smjera Zapoljske ulice prema Ulici K.Š. Gjalskog i obratno produži za dvije sekunde kako bi se osiguralo da pješaci mogu prijeći cestu za trajanja zelenog svijetla i da se na taj način osigura dodatno vrijeme za prolazak automobila

b) da se osigura vremenski razmak između paljenja crvenog svjetla na Borongajskoj cesti i paljenja zelenog svijetla na K.Š Gjalskog  -  Zapoljska na način da crveno svijetlo na Borongajskoj cesti bude upaljeno nekoliko sekundi prije paljenja zelenog svijetla na K.Š Gjalskog  -  Zapoljska.

· o poduzetom izvijesti ovo Vijeće




Ad 2. Izvještaj o poduzetim aktivnostima

Predsjednica izvještava vijećnike o poduzetim aktivnostima u periodu od 16. 3. 2021. do 25. 4. 2022. godine. 

30.3. predsjednica je zatražila postavljanje koša kod klupica na pješačkoj stazi između Vidrićeve i Šimićeve.

8.4. prijavljeno je odlaganje glomaznog otpada na četiri lokacije (Vidrićeva 21 – madraci, K.Š. Gjalskog preko puta škole – nabacano smeće, A, Jakšića 7 istočna strana igrališta – krevet i A. Jakšića 5 sjeverna strana – dvosjed), a 12.4. komunalno redarstvo obavijestilo je podružnica Čistoće ZGH.

7.4. predsjednica obavještava GU o prijavi građana o nakupljenom smeću uz prugu. Komunalno redarstvo je 13.4. obavijestilo da je upoznato s problematikom i da je prethodno pokrenut postupak u svrhu uklanjanja otpada.






Ad  3. Korištenje prostora MS “B. Bušić”
	

Predsjednica je upoznala vijećnike o zaprimljenom zahtjevu za korištenje prostora MO “B. Bušić” o strane udruge građana „Hoćemo“
Stranka je kontaktiranja telefonski kako bi se utvrdili termini, ali do sjednice nisu dostavili nadopunu zahtjeva.

Predsjednica otvara raspravu. U raspravi sudjeluju svi prisutni članovi Vijeća. 
[bookmark: _Hlk102990385]Nakon rasprave Vijeće je donijelo odluku da se neće dodijeliti termin za korištenje i da će se zahtjev ponovno razmotriti nakon što se dostavi prijedlog termina i plan rada.


Zaključak
o  povremenom korištenju prostora MS „Bruno Bušić“


· Vijeće Mjesnog odbora „Bruno Bušić“  ne odobrava Zahtjev za korištenje prostora Udruge Hoćemo

· Zahtjev će se ponovno razmotriti nakon što Udruga Hoćemo dostavi prijedlog termina i Plan rada






Ad 4. Izvješća, pitanja i prijedlozi

Zaprimljen je Zaključak o prijedlogu lokacija za postavu javnih zdenaca/česmi na području Gradske četvrti Pešćenica Žitnjak u kojem BB ima tri lokacije. Predsjednica je usmeno obavještena da trenutno na zalihi nema dovoljan broj česmi tako da će se po gradskoj četvrti postavljati jedna do dvije. Za MO Bruno Bušić predložena je lokacija street workout park (sjeverna strana Jakšićeve 13)

Planu je obilazak lokacija za postavljanje spremnika za odlaganje otpada s Podružnicom Čistoća. U obilazak ispred MO ići će Sandra Tomljenović i još jedan član Vijeća koji će biti dostupan na dan obilaska.

Podružnica Čistoća Zagrebačkog holdinga dopisom od 14.4. obavijestila je da trenutno nema košarica za životinjske fekalije te da nisu osigurana sredstva za nabavu novih u 2022. 

Odbor za poljoprivredu, šumarstvo i vodno gospodarstvo  dostavilo je Zaključak sa sjednice koja se održala 10. ožujka 2022. na temu Problem vrana u Gradu Zagrebu i kako ga riješiti. 

[bookmark: _Hlk102991012]Stranka R.A. podnijela je prijavu na redarstvo zbog nepropisno parkiranog auta u Ulici M. Pavelića 4 te je tražila obnovu signalizacije i postavljanje znaka zabrane parkiranja na početku ulice. Redarstvo je odgovorilo da je obaviještena radna jedinica Zagrebačkih cesta za obnovu prometne signalizacije i da je za postavljanje znaka donesen Zaključak GČ Peščenica - Žitnjak koji je upućen Sektoru za promet.

Obavljen je izvid Zrinjevca u OŠ nakon čega je dan troškovnik za potrebe Plana komunalnih 
aktivnosti.


Zaprimljena su Rješenja za sječu
- breza K.Š Gjalskog 62-64 (KLASA:UP/I-363-02/22-013/36)
- smreka i breza Vidrićeva 46 (KLASA:UP/I-363-02/22-013/33)


Vijeće je jednoglasno prihvatilo prijedlog predsjednice da se dežurstvo održava jedanput mjesečno, prva srijeda u mjesecu od 18 do 19h. 
11.5. Bojana i Borna
1.6. Mirjana i Iva
6.7. Sandra i Ivan 


Pitanja i prijedloga nema i ovime je iscrpljen dnevni red. Predsjednica u 19:00 zatvara 11. sjednicu VMO.






Zapisnik sastavila:   
                                                                   
Sandra Tomljenović



Predsjednica
Vijeća Mjesnog odbora „Bruno Bušić“
Sandra Tomljenović, mag. biol.


KLASA:024-08/22-003/817
URBROJ:251-13-11-11-22-3 
Zagreb, 25. travnja 2022.

